FI Euroopan unionin virallinen lehti C 151/15

ILMOITUS

Kaksikäyttötuotteiden vientiä, siirtoa, välitystä ja kauttakulkua koskevan yhteisön valvontajärjestelmän perustamisesta 5 päivänä toukokuuta 2009 annettu neuvoston asetus (EY) N:o 428/2009 (1) – Tiedot jäsenvaltioiden toteuttamista toimenpiteistä liitteiden II b–II f mukaisesti

2013/C 151/10

Asetuksen (EY) N:o 428/2009, sellaisena kuin se on muutettuna neuvoston asetuksella (EU) N:o 1232/2011, liitteissä II b–II f säädetään, että unionin yleistä vientilupaa käyttävän viejän on ilmoitettava sijoittautumisjäsenvaltionsa toimivaltaisille viranomaisille tämän luvan ensimmäisestä käyttökerrasta viimeistään 30 päivän kuluttua ensimmäisestä vientipäivämäärästä tai vaihtoehtoisesti ja viejän sijoittautumisjäsenvaltion toimivaltaisen viranomaisen vaatimuksesta ennen tämän luvan ensimmäistä käyttökertaa. Asetuksen (EY) N:o 428/2009 liitteissä II b–II f säädetään lisäksi, että jäsenvaltioiden on ilmoitettava komissiolle unionin yleisten vientilupien EU002–EU006 ensimmäistä käyttöä varten valitusta ilmoitusmenettelystä. Liitteissä II b–II f annetaan lisäksi jäsenvaltioille mahdollisuus asettaa muitakin vaatimuksia, jotka koskevat esimerkiksi viejien rekisteröitymistä ja raportointia. Komissio julkaisee sille ilmoitetut tiedot Euroopan unionin virallisen lehden C-sarjassa.

1. JÄSENVALTIOIDEN TOIMITTAMAT TIEDOT UNIONIN YLEISTEN VIENTILUPIEN EU002, EU003, EU004, EU005 JA EU006 ENSIMMÄISTÄ KÄYTTÖÄ VARTEN VALITUSTA ILMOITUSMENETTELYSTÄ

Unionin yleisten vientilupien EU002–EU006 käytön edellytyksissä ja vaatimuksissa edellytetään, että komissio julkaisee jäsenvaltioiden valitsemat toimenpiteet, jotka koskevat kyseisten lupien ensimmäiseen käyttöön liittyvää ilmoitusmenettelyä. Seuraavassa taulukossa esitetään katsaus jäsenvaltioiden toteuttamiin toimenpiteisiin, jotka on ilmoitettu komissiolle. Välittömästi taulukon jälkeen esitetään toimenpiteiden yksityiskohdat sellaisina kuin ne on ilmoitettu komissiolle.

Jäsenvaltio Menettely, jolla ilmoitetaan unionin yleisten vientilupien EU002, EU003, EU004, EU005 ja EU006 ensimmäisestä käytöstä BELGIA ennen luvan ensimmäistä käyttöä BULGARIA viimeistään 30 päivän kuluttua ensimmäisestä vientipäivämäärästä TŠEKKI viimeistään 30 päivän kuluttua ensimmäisestä vientipäivämäärästä TANSKA viimeistään 30 päivän kuluttua ensimmäisestä vientipäivämäärästä SAKSA viimeistään 30 päivän kuluttua ensimmäisestä vientipäivämäärästä VIRO ennen luvan ensimmäistä käyttöä IRLANTI viimeistään 30 päivän kuluttua ensimmäisestä vientipäivämäärästä KREIKKA viimeistään 30 päivän kuluttua ensimmäisestä vientipäivämäärästä ESPANJA viimeistään 30 päivän kuluttua ensimmäisestä vientipäivämäärästä RANSKA ennen luvan ensimmäistä käyttöä ITALIA ennen luvan ensimmäistä käyttöä KYPROS viimeistään 30 päivän kuluttua ensimmäisestä vientipäivämäärästä LATVIA viimeistään 30 päivän kuluttua ensimmäisestä vientipäivämäärästä LIETTUA viimeistään 30 päivän kuluttua ensimmäisestä vientipäivämäärästä LUXEMBURG ennen luvan ensimmäistä käyttöä UNKARI ennen luvan ensimmäistä käyttöä MALTA viimeistään 30 päivän kuluttua ensimmäisestä vientipäivämäärästä ALANKOMAAT ennen luvan ensimmäistä käyttöä ITÄVALTA ennen luvan ensimmäistä käyttöä PUOLA viimeistään 30 päivän kuluttua ensimmäisestä vientipäivämäärästä PORTUGALI viimeistään 30 päivän kuluttua ensimmäisestä vientipäivämäärästä ROMANIA viimeistään 30 päivän kuluttua ensimmäisestä vientipäivämäärästä SLOVENIA viimeistään 30 päivän kuluttua ensimmäisestä vientipäivämäärästä SLOVAKIA viimeistään 30 päivän kuluttua ensimmäisestä vientipäivämäärästä SUOMI viimeistään 30 päivän kuluttua ensimmäisestä vientipäivämäärästä RUOTSI viimeistään 30 päivän kuluttua ensimmäisestä vientipäivämäärästä YHDISTYNYT KUNINGASKUNTA viimeistään 30 päivän kuluttua ensimmäisestä vientipäivämäärästä

1.1 Belgia

Unionin yleisten vientilupien ensimmäinen käyttö edellyttää ennakkorekisteröintiä ja -ilmoitusta, joka olisi tehtävä toimivaltaisen lupaviranomaisen verkkosivustolta saatavissa olevalla erityisellä lomakkeella.

— Flanderi: http://www.vlaanderen.be/csg

— Vallonia: http://economie.wallonie.be/Licences_armes/2U/Types_licences.html

— Brysselin pääkaupunkialue: (keskeneräinen)

Belgian hallintokäytännön mukaisesti rekisteröityminen on tehtävä ennen unionin yleisen vientiluvan ensimmäistä käyttöä.

Viejien on lisäksi toimitettava lupaviranomaisille vuosittain tiedot viedyistä kaksikäyttötuotteista, määristä, viejistä ja loppukäyttäjistä ja loppukäytöstä. Tiedot voidaan antaa raporttina.

Kirjanpitovaatimuksen mukaan on (vähintään kolmen vuoden ajan) säilytettävä unionin yleiseen vientilupaan perustuviin vientitapahtumiin liittyviä kaupallisia asiakirjoja (kauppalaskuja, tavaraluetteloja jne.).

1.2 Bulgaria

Kaikkia unionin yleisiä vientilupia koskevat ilmoitusmenettelyt ovat peräisin suoraan asetuksesta (EU) N:o 1232/2011, ja niiden mukaan viejien on toimitettava ilmoitus 30 päivän kuluessa ensimmäisestä vientipäivämäärästä.

1.3 Tšekki

Unionin yleisten vientilupien ensimmäinen käyttö edellyttää rekisteröitymistä kauppa- ja teollisuusministeriössä lain N:o 594/2004 Coll. 6 §:n mukaisesti. Viejän on ilmoitettava asianomaisen unionin yleisen vientiluvan numero. Ministeriön on vahvistettava viejän rekisteröityminen kymmenen päivän kuluessa kirjallisen rekisteröintihakemuksen toimittamisesta.

Asetuksen (EU) N:o 1232/2011 mukaisesti viejän on lisäksi ilmoitettava ensimmäisestä vientitoimituksesta 30 päivän kuluessa sen suorittamisesta.

Viejän on lisäksi ministeriön pyynnöstä ilmoitettava unionin yleisten vientilupien mukaisesti toteutetuista vientitoimituksista.

1.4 Tanska

Kaikkia unionin yleisiä vientilupia koskevat ilmoitusmenettelyt ovat peräisin suoraan asetuksesta (EU) N:o 1232/2011, ja niiden mukaan viejien on toimitettava ilmoitus 30 päivän kuluessa ensimmäisestä vientipäivämäärästä.

1.5 Saksa

Saksa soveltaa kaikkiin unionin yleisiin vientilupiin ilmoitusmenettelyä, jolla viejät voivat ilmoittaa Saksan vientivalvontavirastolle unionin yleisen vientiluvan ensimmäisestä käytöstä 30 päivän kuluessa ensimmäisestä vientipäivämäärästä.

Ilmoituksen tekemistä varten viejien on rekisteröidyttävä sähköisesti. Lisätietoja annetaan verkkosivustolla http://www.ausfuhrkontrolle.info/ausfuhrkontrolle/de/antragstellung/agg_antragstellung/index.html

Viejien on lisäksi ilmoitettava unionin yleiseen vientilupaan perustuvista vientitoimituksista puolivuosittain. Viejän on toimitettava sähköisesti tiedot viedyistä tuotteista ja niiden arvosta sekä viejän ja vastaanottajan tiedot.

1.6 Viro

Viron strategisia tarvikkeita koskevan lain 25 §:n 4 momentissa edellytetään strategisten tarvikkeiden toimikuntaan tehtävää rekisteröitymistä ja ilmoitusta ennen unionin yleisten vientilupien ensimmäistä käyttöä.

Lain 29 §:n 2 momentissa selostetaan menettelyä, jolla haetaan rekisteröitymistä unionin yleisen vientiluvan käyttäjäksi, ja asetetaan kymmenen työpäivän määräaika, joka alkaa hakemuksen ja kaikkien vaadittavien asiakirjojen vastaanottopäivästä. Hakijalle on ilmoitettava kirjallisesti rekisteröinnistä unionin yleisen vientiluvan käyttäjäksi, ja asiaankuuluvat tiedot on kirjattava tietokantaan. (30 §:n 1 momentti).

Lain 35 §:n 2 momentissa säädetään, että rekisteröidyn unionin yleisen vientiluvan käyttäjän on toimitettava strategisten tarvikkeiden toimikunnalle raportti toiminnastaan kahdesti vuodessa. Raportti on laadittava kunkin edellisen puolivuotiskauden osalta niin, että se edustaa tilannetta 30. kesäkuuta ja 31. joulukuuta, ja toimitettava 30 kalenteripäivän kuluessa raportointikauden päättymisestä.

Lain 35 §:n 1 momentissa edellytetään, että rekisteröity unionin yleisen vientiluvan käyttäjä pitää kirjaa ja säilyttää asiakirjat, joissa annetaan kuvaus tavaroista ja ilmoitetaan tavaroiden määrä ja arvo, tavaroiden siirtopäivämäärät, toimitustapahtuman osapuolten nimet ja osoitteet sekä loppukäyttö ja loppukäyttäjä. Kirjanpitoa on säilytettävä vähintään kymmenen vuoden ajan asiakirjan laatimisvuoden 1. päivästä tammikuuta.

1.7 Irlanti

Irlantiin sijoittautuneen viejän, joka käyttää unionin yleisiä vientilupia, on ilmoitettava Irlannin vientilupayksikölle luvan ensimmäisestä käytöstä 30 kuukauden kuluessa ensimmäisestä vientipäivämäärästä.

1.8 Kreikka

Kaikkia unionin yleisiä vientilupia koskevat ilmoitusmenettelyt ovat peräisin suoraan asetuksesta (EU) N:o 1232/2011, ja niiden mukaan viejien on toimitettava ilmoitus 30 päivän kuluessa ensimmäisestä vientipäivämäärästä.

1.9 Espanja

Kaikkia unionin yleisiä vientilupia koskevat ilmoitusmenettelyt ovat peräisin suoraan asetuksesta (EU) N:o 1232/2011, ja niiden mukaan viejien on toimitettava ilmoitus 30 päivän kuluessa ensimmäisestä vientipäivämäärästä.

1.10 Ranska

Kansallisen hallintokäytännön mukaisesti unionin yleisten vientilupien ensimmäinen käyttö edellyttää ennakkorekisteröintiä ja -ilmoitusta, joka olisi tehtävä toimivaltaisen lupaviranomaisen verkkosivustolta saatavissa olevalla erityisellä lomakkeella (http://www.dgcis.redressement-productif.gouv.fr/biens-double-usage/telechargements).

1.11 Italia

Ministeriön tiedottamispäätöksessä N:o PCI/79931 määrätään, että italialaisten viejien on ilmoitettava aikeestaan käyttää unionin yleisiä vientilupia viimeistään 30 päivää ennen ensimmäistä käyttöä.

Viejien on lisäksi ilmoitettava unionin yleiseen vientilupaan perustuvista vientitoimituksista puolivuosittain.

Ilmoittamismenettelyistä annetaan tietoja talouskehitysministeriön verkkosivustolla osoitteessa

http://www.mise.gov.it/index.php?option=com_content&view=article&viewType=0&idarea1=564&idarea2=700&idarea3=0&andor=AND§ionid=2,12&andorcat=AND&idmenu=1406&partebassaType=0&MvediT=1&showMenu=1&showCat=1&id=2022475&idarea4=0&idareaCalendario1=0&showArchiveNewsBotton=0&directionidUser

1.12 Kypros

Kaikkia unionin yleisiä vientilupia koskevat ilmoitusmenettelyt ovat peräisin suoraan asetuksesta (EU) N:o 1232/2011, ja niiden mukaan viejien on toimitettava ilmoitus 30 päivän kuluessa ensimmäisestä vientipäivämäärästä.

1.13 Latvia

Kaikkia unionin yleisiä vientilupia koskevat ilmoitusmenettelyt ovat peräisin suoraan asetuksesta (EU) N:o 1232/2011, ja niiden mukaan viejien on toimitettava ilmoitus 30 päivän kuluessa ensimmäisestä vientipäivämäärästä.

1.14 Liettua

Toukokuun 29. päivänä annetulla hallituksen päätöslauselmalla nro 617 hyväksyttiin lupasäännöt, jotka koskevat strategisten tuotteiden vientiä, tuontia, kauttakulkua, välitystä ja yhteisön sisäistä kauppaa. Sääntöjen 57 §:n mukaan viejien on ilmoitettava aikeestaan käyttää unionin yleisiä vientilupia talousministeriölle viimeistään 10 työpäivää ennen luvan ensimmäistä käyttöä.

1.15 Luxemburg

Kansallisen hallintokäytännön mukaisesti unionin yleisten vientilupien ensimmäinen käyttö edellyttää ennakkorekisteröintiä ja -ilmoitusta, joka olisi tehtävä toimivaltaisen lupaviranomaisen verkkosivustolta saatavissa olevalla erityisellä lomakkeella:

http://www.eco.public.lu/attributions/dg5/d_commerce_exterieur/office_licences/import_export/controle_export/2usage/2usage_licences/index.html

tai

http://www.guichet.lu/biens-DU

Viejän on lisäksi pidettävä kirjaa unionin yleisiin vientilupiin perustuvista vientitoimituksista kymmenen vuoden ajan. Kirjanpidon olisi sisällettävä etenkin kaikki vientitoimituksiin liittyvät kaupalliset ja lähetysasiakirjat samoin kuin yksityiskohtaiset tiedot viedyistä kaksikäyttötuotteista (määrät, arvo, kuvaus jne.), vientipäivämääristä, viejästä, loppukäyttäjästä ja loppukäytöstä. Kirjanpito on pyynnöstä esitettävä lupaviranomaiselle.

1.16 Unkari

Kaksikäyttötuotteiden ulkomaankaupan luvista annetun hallituksen asetuksen nro 13/2011 (II. 22), sellaisena kuin se on muutettuna, 3 §:n 1 momentin mukaan Unkari vaatii ennakkorekisteröintiä unionin yleisten vientilupien ensimmäistä käyttöä varten.

Ennakkorekisteröinti unionin yleisen vientiluvan ensimmäistä käyttöä varten on lisäksi Unkarin valitsema menetelmä ilmoitusvelvollisuuksien täyttämiseen samaan aikaan.

Kaksikäyttötuotteiden ulkomaankaupan luvista annetun hallituksen asetuksen nro 13/2011 (II. 22) 13 §:n 4 momentissa säädetään velvollisuudesta toimittaa kuuden kuukauden välein raportti unionin yleisten vientilupien toteutuneesta käytöstä.

1.17 Malta

Kaikkia unionin yleisiä vientilupia koskevat ilmoitusmenettelyt ovat peräisin suoraan asetuksesta (EU) N:o 1232/2011, ja niiden mukaan viejien on toimitettava ilmoitus 30 päivän kuluessa ensimmäisestä vientipäivämäärästä.

1.18 Alankomaat

Strategisten tarvikkeiden vientiä koskevan asetuksen (Uitvoeringsregeling strategische goederen) 5 a §:n mukaan viejät saavat käyttää unionin yleisiä vientilupia vain siinä tapauksessa, että ne ovat rekisteröityneet vähintään kaksi viikkoa ennen ensimmäistä käyttöä.

1.19 Itävalta

Vuoden 2011 ulkomaankauppalain 59 §:n 5 momentin (Itävallan virallinen lehti BGBl, osa I, nro 26) mukaan aikeesta käyttää unionin yleistä vientilupaa on ilmoitettava ennen luvan ensimmäistä käyttöä talous-, perhe- ja nuorisoasioista vastaavalle ministerille rekisteröintiä varten. Ilmoituksessa on täsmennettävä, mitä unionin yleisiä vientilupia tullaan käyttämään.

Mainitun lain 59 §:n 1 momentissa säädetään, että unionin yleisiä vientilupia voivat käyttää vain rekisteröidyt henkilöt tai yhteisöt. Lain 59 §:n 6 momentin mukaisesti viejä on lisättävä rekisteriin kymmenen työpäivän kuluessa ja viejälle on ilmoitettava rekisteröinnistä. Vuonna 2011 annetussa ensimmäisessä ulkomaankauppa-asetuksessa (Itävallan virallinen lehti BGBl, osa II, nro 343) täsmennetään lisäksi rekisteröinnin sisältöä koskevat yksityiskohtaiset vaatimukset.

Mainitun asetuksen 16 §:n 3 momentissa säädetään, että kaikkien rekisteröityjen henkilöiden ja yhteisöjen on kunkin vuoden 1. päivään maaliskuuta mennessä toimitettava yhdistetyt tiedot liiketoimistaan edelliseltä kalenterivuodelta. Tietoihin on sisällyttävä tavarat tai tavararyhmät, myös CN-koodit, vastaanottajat ja tiedossa olevat loppukäyttäjät, kokonaismäärät ja kokonaisarvot. Tiedot on annettava erikseen kustakin yleisestä vientiluvasta.

1.20 Puola

Kansallisen turvallisuuden ja kansainvälisen rauhan ja turvallisuuden ylläpitämisessä strategisesti tärkeiden tavaroiden, teknologian ja palvelujen ulkomaankaupasta 29. marraskuuta 2000 annetun lain mukaan Puola edellyttää, että viejät ilmoittavat unionin yleisen vientiluvan ensimmäisestä käytöstä taloudellisen turvallisuuden virastolle 30 päivän kuluessa ensimmäisestä vientipäivämäärästä.

Lisäksi vaaditaan rekisteröitymistä, joka tehdään talousministeriön verkkosivustolla.

Puolassa on lisäksi vahvistettu vaatimus unionin yleisten vientilupien käyttöä koskevasta vuotuisesta raportoinnista.

1.21 Portugali

Kaikkia unionin yleisiä vientilupia koskevat ilmoitusmenettelyt ovat peräisin suoraan asetuksesta (EU) N:o 1232/2011, ja niiden mukaan viejien on toimitettava ilmoitus 30 päivän kuluessa ensimmäisestä vientipäivämäärästä.

1.22 Romania

Hallituksen asetuksen nro 119/2010, sellaisena kuin se on muutettuna hallituksen asetuksella nro 12/2012, 13 §:ssä säädetään, että unionin yleisiä vientilupia käyttävien viejien on rekisteröidyttävä kansallisessa vientivalvontavirastossa (ANCEX) ennen lupien ensimmäistä käyttöä. ANCEX vahvistaa rekisteröinnin kymmenen työpäivän kuluessa hakemuksen vastaanottamisesta.

Unionin yleisiä vientilupia käyttävien viejien on ilmoitettava ANCEX:lle lupien ensimmäisestä käytöstä 30 päivän kuluessa ensimmäisestä vientipäivämäärästä.

Viejien on lisäksi raportoitava unionin yleisten vientilupien käytöstä kuukausittain.

1.23 Slovenia

Slovenia on valinnut kaikkia unionin yleisiä vientilupia koskevaksi ilmoitusmenettelyksi ilmoituksen, joka tehdään 30 päivän kuluessa ensimmäisestä vientipäivämäärästä. Tämä vahvistetaan muutoksella asetukseen, joka koskee lupien ja hyväksyntien myöntämismenettelyjä ja kaksikäyttötuotteiden vientiä valvovan komission toimivaltaa (Virallinen lehti – OG RS nro 42/12, 7 §).

Raportointia edellytetään kaksi kertaa vuodessa.

1.24 Slovakia

Kaikkia unionin yleisiä vientilupia koskevat ilmoitusmenettelyt ovat peräisin suoraan asetuksesta (EU) N:o 1232/2011, ja niiden mukaan viejien on toimitettava ilmoitus 30 päivän kuluessa ensimmäisestä vientipäivämäärästä.

1.25 Suomi

Kaksikäyttötuotteiden vientivalvonnasta annetun lain N:o 562/1996 (sellaisena kuin se on muutettuna) 3 a §:n mukaisesti viejän on ilmoitettava ulkoasiainministeriölle Euroopan unionin yleisluvan käyttämisestä 30 päivän kuluessa ensimmäisestä vientitoimituksesta.

1.26 Ruotsi

Kaikkia unionin yleisiä vientilupia koskevat ilmoitusmenettelyt ovat peräisin suoraan asetuksesta (EU) N:o 1232/2011, ja niiden mukaan viejien on toimitettava ilmoitus 30 päivän kuluessa ensimmäisestä vientipäivämäärästä.

1.27 Yhdistynyt kuningaskunta

Kaikkia unionin yleisiä vientilupia koskevat ilmoitusmenettelyt ovat peräisin suoraan asetuksesta (EU) N:o 1232/2011, ja niiden mukaan viejien on toimitettava ilmoitus 30 päivän kuluessa ensimmäisestä vientipäivämäärästä.

(1) EUVL L 134, 29.5.2009, s. 1.